# Vugar Gaixímov

Vugar Gaixímov (en àzeri: Vüqar Həşimov) (Bakú, 24 de juliol de 1986 - Heidelberg, 14 de gener de 2014) fou un jugador d'escacs àzeri, que va tenir el títol de Gran Mestre des de 2002. Era un destacat jugador d'escacs llampec, i va ser tres cops Campió de l'Azerbaidjan (1995, 1996 i 1998). Des de l'abril de 2014 se celebra el Torneig d'escacs Shamkir en memòria seva.
A la llista d'Elo de la FIDE de novembre de 2013, hi tenia un Elo de 2737 punts, cosa que en feia el jugador número 2 de l'Azerbaidjan, i el 21è jugador del rànquing mundial. El seu màxim Elo va ser de 2761 punts, a la llista de gener de 2012 (posició 11 al rànquing mundial).

## Resultats destacats en competició

Al Campionat Mundial d'Escacs Júnior de 2003 a Naxçıvan, hi va acabar en quart lloc, (el campió fou Xakhriar Mamediàrov). El 2005, Gaixímov va guanyar el (Torneig Acròpolis), a Atenes. El 2006 fou campió a l'Obert d'Abu Dhabi amb 6½ punts de 9, els mateixos punts que Aixot Anastassian però amb millor desempat. Ha tingut molt bones actuacions a l'Obert d'escacs de Cappelle-la-Grande: el 2006 hi fou segon, rere Oleksandr Moissèienko. Els anys següents, hi fou primer: el 2007 (tot i que Wang Yue va guanyar el desempat per Buchholz) i el 2008 (empatat amb vuit altres jugadors, però guanyador per Buchholz).
El gener de 2011, va guanyar el Torneig de Cap d'Any de Reggio Emilia, un Categoria XVIII, empatat a punts amb Paco Vallejo.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una bona actuació; avançà fins als quarts de final, ronda en què fou eliminat per Ruslan Ponomariov (½-1½).

## Participació en competicions per equips

Gaixímov ha representat l'Azerbaidjan a les Olimpíades d'escacs de 2002, 2004, 2006 i 2008. Va participar també a l'equip àzeri que va guanyar la medalla d'or per equips al Campionat d'Europa per equips a Novi Sad el 2009, conjuntament amb Xakhriar Mamediàrov, Teimur Radjàbov, Raüf Mamèdov i Qadir Huseynov, i també al que prèviament havia guanyat la medalla de bronze a la mateixa competició el 2007. El 2011 va formar part de l'equip de l'Azerbaidjan que va guanyar la medalla d'argent al Campionat d'Europa per equips jugat a Porto Carras el 2011, conjuntament amb Eltaj Safarli, Xahhriar Mammadiàrov, Teimur Radjàbov i Qadir Huseynov.

## Partides notables

* Vugar Gashimov vs Gata Kamsky, Baku Grand Prix 2008, Spanish Game: Closed Variations (C84), 1-0
* Vugar Gashimov vs Andrei Volokitin, Poikovsky Tournament 2008, Sicilian Defense: Najdorf Variation (B96), 1-0
* Vugar Gashimov vs Alexander Grischuk, Elista Grand Prix 2008, Sicilian Defense: Najdorf, Poisoned Pawn Variation (B97), 1-0
* Vugar Gashimov vs Alexander Beliavsky, Gibtelecom 2009, Spanish Game: Closed Variations (C84), 1-0

## Notes i referències

* ↑ «President's Cup – FIDE World leads after two rounds» (en anglès). chessbase.com, 05-08-2009. [Consulta: 21 desembre 2014].
* ↑ «Gashimov, Vugar». FIDE, 16-04-2008. [Consulta: 16 abril 2008].
* ↑ «Vugar Gashimov Memorial». chessdom.com. [Consulta: 30 maig 2016].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 16 novembre 2013].
* ↑ Posició al rànquing mundial i evolució Elo de Vugar Gaixímov «benoni.de». Arxivat de l'original el 2014-03-24. [Consulta: 16 novembre 2013].
* ↑ Silman, Jeremy. «World Junior Championship: Mamedyarov Earns the Title». Notícia sobre el Campionat del món juvenil de 2003. JeremySilman.com, 03-07-2003. Arxivat de l'original el 16 de desembre de 2010. [Consulta: 2 gener 2022].
* ↑ «Ilya Smirin wins Acropolis 2007». ChessBase News, 26-08-2007 [Consulta: 10 abril 2011].
* ↑ «Historial de guanyadors del torneig Acropolis (homes), fins a 2006» (en anglès). Federació Grega d'Escacs. Arxivat de l'original el 2 de desembre 2011. [Consulta: 11 abril 2011].
* ↑ «Abu Dhabi op 16th». chessbase.com. [Consulta: 9 setembre 2015]. (anglès)
* ↑ «22e Open International de Cappelle-la-Grande 2006, Classement final» (en francès). cappelle-chess.fr. Arxivat de l'original el 2012-01-30. [Consulta: 27 desembre 2011].
* ↑ «23e Open International de Cappelle-la-Grande 2007, Classement final» (en francès). cappelle-chess.fr. Arxivat de l'original el 5 de març 2011. [Consulta: 10 abril 2011].
* ↑ «24e Open International de Cappelle-la-Grande 2008, Classement final» (en francès). cappelle-chess.fr. Arxivat de l'original el 6 de març 2011. [Consulta: 10 abril 2011].
* ↑ «GM Vugar Gashimov wins Cappelle la Grande». Chessdom. [Consulta: 27 abril 2011].
* ↑ Crowther, Mark. «Gashimov wins Reggio on tie-break from Vallejo» (en anglès). The Week in Chess, 06-01-2011. Arxivat de l'original el 2011-11-30. [Consulta: 3 novembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ OlimpBase Men's Chess Olympiads Vugar Gashimov
* ↑ Сборная Азербайджана стала чемпионом Европы по шахматам (rus)
* ↑ «Gold for Azerbaijan and Russia in Novi Sad» (en anglès). chessvibes.com, 30-10-2009. Arxivat de l'original el 26 de juliol 2011. [Consulta: 29 desembre 2010].
* ↑ «2011 Championship, Porto Carras, Greece» (en anglès). chessdom.com. Arxivat de l'original el 2011-12-16. [Consulta: 16 desembre 2011].